สังคมข่าวหุ้น
ดัชนีหุ้นไทยปิดตลาด 1,811.98 จุด ลดลง 18.15 จุด มูลค่าซื้อขาย 70,322 ล้านบาท สอดคล้องกับตลาดหุ้นทั่วโลก หลังประธานธิบดีสหรัฐประกาศขึ้นภาษีนำเข้าเหล็ก-อะลูมิเนียม และเฟดส่งสัญญาณไม่ปิดกั้นโอกาสขึ้นดอกเบี้ย 4 ครั้งปีนี้ ทำให้เกิด Sentiment เชิงลบตลอดทั้งวัน สัปดาห์นี้ติดตามประชุม ECB และตัวเลขการจ้างงานสหรัฐฯ ทำให้แนวโน้มตลาดฯแกว่งไซด์เวย์ แนวรับ 1,780 จุด แนวต้าน 1,840 จุด
5 มี.ค. 2561

เล็กเซียวหงส์
*…ดัชนีหุ้นไทยปิดตลาด 1,811.98 จุด ลดลง 18.15 จุด มูลค่าซื้อขาย 70,322 ล้านบาท สอดคล้องกับตลาดหุ้นทั่วโลก หลังประธานธิบดีสหรัฐประกาศขึ้นภาษีนำเข้าเหล็ก-อะลูมิเนียม และเฟดส่งสัญญาณไม่ปิดกั้นโอกาสขึ้นดอกเบี้ย 4 ครั้งปีนี้ ทำให้เกิด Sentiment เชิงลบตลอดทั้งวัน สัปดาห์นี้ติดตามประชุม ECB และตัวเลขการจ้างงานสหรัฐฯ ทำให้แนวโน้มตลาดฯแกว่งไซด์เวย์ แนวรับ 1,780 จุด แนวต้าน 1,840 จุด…
*…GULF หุ้นนี้ดูได้รับความสนใจจากตลาดหลักทรัพย์ฯเป็นพิเศษ ตั้งแต่โดนต่อโปรโมชั่น Cash Balance ด้วยเกณฑ์ดุลพินิจ ล่าสุดงบปี 2560 ออกมาสวยหรูกำไรต่อหุ้น 3.18 บาท ส่วนราคากระดาน 72 บาท คิดแบบชั้นเดียวเชิงเดียว P/E จะอยู่ประมาณ 24 เท่า โอ้ว..แม่เจ้าหุ้นตัวนี้มองข้ามไม่ได้แล้วซิ..!! หลายโบรกเกอร์มองเลยเถิดไปถึงราคาเป้าหมาย 80-90 บาท ยิ่งล่าสุดเพิ่งเริ่ม COD โรงไฟฟ้ากัลฟ์ เอ็นซี ขนาด 125 เมกะวัตต์ จะบันทึกรายได้และกำไรเพิ่มขึ้นอีกเท่าไหร่ คิดกันไปได้เลย…
.*…ORI ไม่ทำให้มิตรรักแฟนเพลงผิดหวัง โชว์กำไรกระฉูด 2,000 ล้านบาท เหนือความคาดหมายที่ประมาณการไว้ว่าน่าจะทำได้ 1,900 ล้านบาทแถมจ่ายปันผล 0.55 บาท ท่าทางราคาเป้าหมาย 27 บาท น้อยไปแล้วมั้ง..!?…
*…ACAP ดีกว่าที่หลายคนแอบดูแคลนว่ากำไรน่าจะปรับลดลง แต่เอาเข้าจริง กำไรทะลุ 255 ล้านบาท กำไรเหนือความคาดหมายอีกราย แต่ราคาหุ้นนี่สิ ทำให้ผู้บริหารเสียหน้าหมด อุตส่าห์เร่งทำกำไรกันแบบตัวเป็นเกลียว แต่ราคาทิ้งดิ่ง จนชักเริ่มสงสัยนิดๆ ว่ามีใคร “ทุบเอาของ” หรือไม่ ..! ที่สำคัญจะเป็นกรณี “ผู้ถือหุ้นใหญ่ทำเอง” หรือ “ขาใหญ่กดราคาเพื่อเก็บของ” อันนี้ก็ไม่รู้สินะ…
*…ILINK กำไรตกฮวบเหลือแค่ 28 ล้านบาท จากปีก่อนหน้ากำไร 220 ล้านบาท ทำให้ราคาหุ้นที่กำลังตั้งลำขึ้นเป็นต้องถูกเทขายออกมา ส่วนเรื่องจ่ายปันผลเป็นหุ้น 2 หุ้นเดิมต่อ 1 หุ้นปันผล ถือเป็นเรื่องดีเพื่อรักษาเงินสด แต่นักลงทุนดูเหมือนจะผวาเรื่องไดลูชันเอฟเฟกต์มากเกินไปป่ะเนี่ย..แต่เอาเถอะหุ้น ILINK จัดเป็นหุ้นน้ำดีตัวหนึ่ง ที่มีอภิชาตบุตรอย่างหุ้น ITEL ว่าไปแล้วราคาปรับลงแบบนี้เป็นโอกาสที่จะทยอยเก็บ เพื่อรับหุ้นปันผลได้เช่นกัน และเชื่อว่าหาก ILINK คว้างานใหญ่ๆ สักงาน ราคาหุ้นพร้อมขึ้นทันที…
*…ปิดท้ายเตรียมพบกับข่าวหุ้นเจาะตลาด โฉมใหม่….!! ผ่านสถานีโทรทัศน์สปริงนิวส์ดิจิทัลช่อง 19 เวลา 9.30-10.30 น. จุใจกับเนื้อหาเข้มข้นขึ้น เวลามากขึ้น ดำเนินรายการโดยบูรพา สงวนวงศ์ และสุภชัย ปกป้อง ส่วน “หุ้นดาวเด่น” จากวิษณุ โชลิตกุล ของแฟนยังอยู่เช่นเดิม..! และยังรับชมสดๆ www.facebook.com/ข่าวหุ้นธุรกิจ หรือ www.kaohoon.com และ FM 102 MHz…
*…พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.15 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น. แบบไลฟ์กันสดๆ ผ่านทาง www.facebook.com/ข่าวหุ้นธุรกิจ-Kaohoon หรือ www.kaohoon.com การันตีทุกโจทย์เรื่องหุ้น หาคำตอบได้ที่ข่าวหุ้นธุรกิจเท่านั้น…